Les entitats beneficiàries de les subvencions resten obligades a realitzar-ne la justificació en el termini màxim de 2 mesos des de la seva finalització davant del Servei de Control i Justificació Econòmica del Servei Públic d'Ocupació.
Documentació per a la justificació econòmica de la convocatòria 2017
Certificat per a la justificació econòmica ( G146NAODL-049 ).
Relació individual de despeses de les nòmines abonades i dels documents de cotització empresarial a la Seguretat Social ( G146NAODL-050 ).
Relació general de despeses que contingui totes les accions subvencionades (només si l'expedient conté més d'un AODL) ( G146NAODL-051 ).
Relació d'altres ingressos o subvencions (si s'escau) ( G146NAODL-052 ).
Declaració IRPF treballadors ( G146NAODL-053 ).
Els originals o la fotocòpia compulsada de tots els justificants de despesa degudament segellats: nómines, RLC (rebut de liquidacions de cotitzacions, antic TC1), TC2 i documents acreditatius del pagament efectiu.
Dades de les empreses participants en el programa:
- Relació dades de les empreses ( G146NAODL-054 ).
A les Guies de prescripcions tècniques del Programa es desenvolupen les condicions per a la correcta justificació tècnica i econòmica.
- Guia de prescripcions tècniques 2017
- Guia de prescripcions tècniques 2018
La justificació tècnica de les accions del Programa d'Agents d'ocupació i desenvolupament local consistirà en la documentació següent:
1- Un informe semestra l de l'activitat duta a terme per l'agent d'ocupació i desenvolupament local, especificant, per a cadascun dels projectes previstos al Pla de treball:
- Descripció de les activitats concretes realitzades durant el període a justificar adjuntant, mitjançant annexos, els documents que acrediten aquestes activitats, com per exemple, llistats de reunions mantingudes, actes de les mateixes, estudis realitzats, convenis, etc.
- Enumeració dels resultats efectivament aconseguits durant el període a justificar comparant-los amb els resultats esperats previstos en el Pla de treball aprovat.
Cal no confondre aquests resultats, que han de ser concrets i mesurables, amb els objectius que es volien assolir.
- Càlcul dels indicadors d'avaluació que es van definir al Pla de treball aprovat.
- Percentatge real de dedicació de l'AODL al projecte, comparant-lo amb el percentatge previst al Pla de treball aprovat.
En cas de desviació respecte al previst, cal argumentar-ho.
- Documentació generada que acredita la realització de les activitats.
Aquest informe caldrà lliurar-lo en el termini d'un mes, un cop transcorreguts sis mesos des de l'inici del període subvencionat.
2- Un informe anual de l'activitat duta a terme per l'agent d'ocupació i desenvolupament local, que incorpori els mateixos continguts descrits per a l'informe semestral però per a tot el període subvencionat.
A més a més, quan el Pla de treball de l'agent d'ocupació i desenvolupament local contempli activitats amb empreses, conjuntament amb l'Informe anual caldrà presentar el full d'excel corresponent a les dades de les empreses participants en els projectes que executa l'AODL que es troba a l'apartat de documentació.
Aquest informe i, si s'escau, el quadre de dades de les empreses caldrà lliurar-los en el termini dos mesos des de la finalització del període subvencionat, conjuntament amb la documentació de justificació econòmica.
Tots dos informes s'han de lliurar segons les indicacions contingudes a la Guia de prescripcions tècniques corresponent.
- Un certificat emès pel/per la secretari/ària o l'/la interventor/a on s'acredita que les despeses imputades corresponen a accions que han estat correctament realitzades, que són elegibles i degudament liquidades amb anterioritat a la fi del període de presentació de la justificació econòmica i que es suporten mitjançant nòmines pagades i documents de cotització de la Seguretat Social.
També s'informa si s'han rebut altres ajuts o subvencions, i si s'escau, que l'entitat renuncia a l'import que no s'ha executat.
- Per a cada acció subvencionada, una relació classificada de totes les despeses imputades, d'acord amb l'estructura de costos establerta pel programa, on s'identifica el document, el mes d'imputació, dies efectivament treballats i dies de baixa, import meritat i import imputat a la subvenció, la data de pagament i les desviacions produïdes.
- En cas que s'hagi subvencionat més d'una acció en el marc de l'expedient administratiu, una relació general de despeses que contingui totes les accions subvencionades.
Per a cadascuna de les accions s'identificarà el codi d'acció, el nom de l'AODL, el total despesa elegible, el cost previst, l'import subvencionable, l'import atorgat i la desviació.
- En cas que s'hagin rebut altres ajuts o subvencions, una relació d'altres ingressos o subvencions.
- Una declaració dels imports liquidats amb Hisenda pel que fa a la retenció de l'IRPF dels treballadors.
- Els originals o la còpia compulsada de tots els justificants de despesa, que es marcaran amb un segell, indicant-hi la subvenció que es justifica, i si s'escau, l'import o percentatge que s'imputa.
- Els documents acreditatius del pagament efectiu de totes les despeses imputades.
Quan s'hagi subvencionat una sola acció en el marc de l'expedient administratiu, la documentació que correspongui caldrà presentar-la en el termini de dos mesos des de la finalització de l'acció.
Quan s'hagi subvencionat més d'una acció en el marc de l'expedient administratiu, la documentació que correspongui caldrà presentar-la en el termini de dos mesos des de la finalització de la darrera acció.
A l'apartat de Documentació trobareu els models normalitzats.
Un cop analitzada la documentació presentada per l'entitat l'Administració l'analitzarà i, si s'escau, hi contactarà per mitjans electrònics.